epanalepsis
Store norske leksikon,Språk og litteratur,Språkvitenskapens fagdisipliner,Retorikk
Epanalepsis er en retorisk figur; gjenopptagelse av et ord eller en setning; kjederim. Den tilsvarer det latinske geminatio («fordobling»). Gjentatte ord kan være skilt fra hverandre med et ord eller en setning.
Litterære eksempler:«... blomsternes læber ydmygt beder, / trærnes kroner hvisker, hvisker.» (Sigbjørn Obstfelder, Nocturne. 1893.)«Evig, evig er du mi.» (Tor Jonsson, Norsk kjærleikssong. Berg ved blått vatn. 1946.)«Iaften, ja ennu iaften / kommer hun!» (Arnulf Øverland, Ved inngangen. Brød og vin. 1919.) Les mer i Store norske leksikon retorikk Litteratur Eide, Tormod: Retorisk leksikon. Spartacus, 1999.